John Baptist Morris

**John Baptist Morris** (født 29. juni 1866 i Hendersonville i Tennessee i USA, død 22. oktober 1946 i Little Rock i Arkansas) var en amerikansk prelat i den romersk-katolske kirke. Han var biskop av bispedømmet Little Rock i Arkansas fra 1907 til sin død.
## Liv og virke
### Bakgrunn
John Morris ble født til John og Anne (*née* Morrissey) Morris, begge irske immigranter. Etter at han ble uteksaminert fra *St. Mary's College* i Lebanon i Kentucky, begynte han sine studier for prestetjeneste i 1887 ved Pontifical North American College i Roma.
### Prest
Mens han var i Roma, ble Morris ordinert til prest for bispedømmet Nashville av kardinal Lucido Parocchi den 11. juni 1892. Etter at han kom tilbake til Tennessee, ble Morris utnevnt til rektor ved *St. Mary's Cathedral* i Nashville og privatsekretær for biskop Thomas Sebastian Byrne. I 1901 ble Morris generalvikar for bispedømmet.

### Koadjutorbiskop og biskop av Little Rock
Den 18. april 1906 ble Morris utnevnt til koadjutorbiskop av bispedømmet Little Rock, og titulærbiskop av *Acmonia*, av pave Pius X. Han mottok sin bispeinnvielse den 11. juni 1906 av biskop Thomas Sebastian Byrne, med biskopene Edward Allen og Nicholas Gallagher som medkonsekratorer ved *St. Mary's Cathedral*. Han var den første innfødte tennesseaner som ble opphøyet til den katolske bispestand. Etter biskop Edward Fitzgeralds død 21. februar 1907, etterfulgte Morris ham automatisk som den tredje biskopen av Little Rock.

Morris åpnet *Little Rock College for Boys* i 1908 til en pris av $50 000; han åpnet også *St. Joseph's Orphanage*, som ble ferdigstilt til en pris av $150 000 og plassert under omsorg av Benediktinersøstrene i 1910. Han ledet den første bispedømmesynoden i februar 1909, og etablerte den første skolen for katolske lærere i løpet av den påfølgende juni måned. I 1911 grunnla Morris *St. John Home Missions Seminary*; han betraktet det som sin største bragd. Samme år etablerte han bispedømmeavisen *The Southern Guardian*.  Han opprettet separate prestegjeld for afroamerikanere i El Dorado, Helena, Hot Springs, Lake Village, Little Rock, North Little Rock og Pine Bluff;  Biskop Morris åpnet også et afroamerikansk barnehjem ved Pine Bluff. Han grunnla en skole for gutter nær Searcy under omsorg av *Poor Brothers of St. Francis*, samt en skole for kriminelle jenter drevet av *Good Shepherd Sisters* i Hot Springs. 

Morris ble konfrontert med en gjenoppblomstring av anti-katolisisme tidlig i sin periode, og under første verdenskrig ble mange tysk-amerikanske katolikker og tysktalende prester i Arkansas mistenkte. Morris, som var sterkt patriotisk og solgte obligasjoner under krigen, bidro til å dempe slik bigotteri gjennom sitt vennskap med Arkansas-guvernør Joseph Robinson. Til tross for de økonomiske vanskelighetene under den store depresjonen, samlet biskop Morris inn 20.000 dollar for å kjøpe et orgel til *St. Andrew's Cathedral*. Morris åpnet *Catholic High School for Boys* i 1930. Han fordømte offentlig antisemittisme etter angrepene i Krystallnatten i Tyskland i november 1938.

### Død
Morris døde i prestegården til *St. Andrew's Cathedral* i Little Rock den 22. oktober 1946, 80 år gammel. Han er gravlagt i krypten under katedralen. 

I løpet av sin embetstid økte Morris antallet prester fra 60 til 154, og antallet skoler fra 29 til 80; i 1940 hadde bispedømmet over 33.000 katolikker og 125 kirker.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Erkebiskop John Carroll (1735-1815) *1790
* Biskop Benedict Joseph Flaget P.S.S. (1763-1850) *1810
* Erkebiskop Francis Patrick Kenrick (1797-1863) *1830
* Erkebiskop William Henry Elder (1819-1904) *1857
* Biskop Thomas Sebastian Byrne (1841-1923) *1894
* Biskop *John Baptist Morris* (1846-1956) *1906

## Referanser